
Številka :  007-0047/2010–1 (171)

Datum :    25.1.2011


MESTNEMU SVETU


	ZADEVA:
	Predlog za obravnavo na 3. seji Mestnega sveta Mestne občine Murska Sobota 

	GRADIVO PRIPRAVIL:
	
Mestna uprava, Oddelek za gospodarske in negospodarske dejavnosti 

	NASLOV:
	ODLOK O PORABI KONCESIJSKE DAJATVE ZA TRAJNOSTNO GOSPODARJENJE Z DIVJADJO V MESTNI OBČINI MURSKA SOBOTA  - I. obravnava
V skladu z 2. Odstavkom 78. člena Poslovnika mestnega sveta Mestne občine Murska Sobota je predvidena združitev I. in II. obravnave


	POROČEVALEC: 
	Štefan CIGAN, Vodja Oddelka za gospodarske in negospodarske dejavnosti

	PRISTOJNO DELOVNO TELO:
	
Odbor za  gospodarstvo, kmetijstvo in turizem 



PREDLOG SKLEPA:
Mestni svet Mestne občine Murska Sobota sprejme predlog Odloka o porabi koncesijske dajatve za trajnostno gospodarjenje z divjadjo v Mestni občini Murska Sobota v I. obravnavi.
									       
   Župan
							            Mestne občine Murska Sobota
							      Anton  ŠTIHEC, univ. dipl. inž. grad.



PRILOGA: 
-. predlog odloka o porabi koncesijske dajatve za trajnostno gospodarjenje z divjadjo v Mestni občini Murska Sobota  





1. OBRAVNAVA


Na podlagi 6. odstavka 29. člena Zakona o divjadi in lovstvu (Uradni list RS, št. 16/2004, 120/2006-odl. US in 17/2008) in 17. člena Statuta Mestne občine Murska Sobota (Uradni list RS, št. 23/2007- UPB in 49/2010)  je Mestni svet Mestne občine Murska Sobota na …….seji, dne ………….. sprejel


ODLOK
O PORABI KONCESIJSKE DAJATVE ZA TRAJNOSTNO GOSPODARJENJE Z DIVJADJO V MESTNI OBČINI MURSKA SOBOTA


SPLOŠNA DOLOČBA

1. člen

Ta odlok določa porabo denarnih sredstev, ki jih občina prejme na podlagi petega odstavka 29. člena Zakona o divjadi in lovstvu (Uradni list RS, št. 16/2004, 120/2006-odl. US in 17/2008).


NAMENSKA PORABA SREDSTEV

2 .člen

Sredstva iz 1. člena se namensko porabijo za izvajanje ukrepov varstva in vlaganj v naravne vire v mestni občini, kot so čistilne akcije, stroški informiranja in osveščanja ter drugi tovrstni ukrepi.


KONČNA DOLOČBA

3. člen

Ta odlok začne veljati naslednji dan po objavi v Uradnem listu Republike Slovenije.

OBRAZLOŽITEV


PRAVNA PODLAGA
29. člen Zakona o divjadi in lovstvu (Uradni list RS, št. 16/2004, 120/2006-odl. US in 17/2008) in
17. člen Statuta Mestne občine Murska Sobota (Uradni list RS, št. 23/2007- UPB in 49/2010).

RAZLOGI  ZA SPREJEM ODLOKA
Ministrstvo za kmetijstvo, gozdarstvo in prehrano je v letu 2009 z lovskimi družinami sklenilo koncesijske pogodbe za trajnostno gospodarjenje z divjadjo v Republiki Sloveniji. Koncesionarji so lovske družine. Zakon o divjadi in lovstvu (Uradni list RS, št. 16/2004, 120/2006-odl. US in 17/2008) v 29. členu določa, da je 50 odstotkov koncesijske dajatve prihodek proračuna Republike Slovenije, 50 odstotkov pa prihodek proračuna občine. Posamezna občina prejme sorazmerni del pripadajoče koncesijske dajatve glede na lovno površino lovišča, ki leži v njej. Občini nakazana sredstva se v proračunu občine izkazujejo kot namenski prejemki in porabljajo kot namenski izdatki za izvajanje ukrepov varstva in vlaganj v naravne vire. 
Občina lahko namenske izdatke izvajanja ukrepov varstva in vlaganj v naravne vire realizira na različne vsebinske načine, saj je interpretacija izvajanje ukrepov varstva in vlaganj v naravne vire izjemno široka. Z zakonom ni določene zaveze, da občine sredstva iz naslova koncesijskih dajatev vlagajo izključno za namene povezane z lovstvom, divjadjo ali preprečevanju škode s strani divjadi. Občina lahko ta sredstva nameni za npr. čistilne akcije, stroške informiranja in osveščanja ali podobno, kar je z vidika nizke višine prejetih sredstev (v letu 2010 je Mestna občina Murska Sobota z naslova koncesije za trajnostno gospodarjenje z divjadjo prejela skupaj 356,00 EUR) najbolj smotrno in ekonomično. 

CILJ ODLOKA IN POGLAVITNE REŠITVE
S predlogom odloka o porabi koncesijske dajatve za trajnostno gospodarjenje z divjadjo želimo izpolniti zakonsko obveznost ter vsebinsko določiti namensko porabo sredstev. 


FINANČNE POSLEDICE
Sprejem odloka nima finančnih posledic za proračun, razen stroškov objave odloka v Uradnem listu RS. Gre za porabo namenskih sredstev, ki jih občina pridobi od koncesijske dajatve. 

Ker gre za odlok, ki ga nalaga Zakon o divjadi in lovstvu, predlagamo Mestnemu svetu Mestne občine Murska Sobota, v kolikor ne bo vsebinskih pripomb, da sprejme odlok tako, da se združita 1. in 2. obravnava odloka. 


Gradivo pripravil:
Oddelek za gospodarske in
negospodarske dejavnosti           

                                                                                                   Predlagatelj
                                                                                    Anton ŠTIHEC, univ.dipl.inž.grad.
                                                                                                       Ž U P A N

